stanford-oval/wikipedia huggingface dataset:
מארק לואי בנז'מן ווטייה

| --- | --- |

 לידה:  27 באפריל 1829 מורז', שווייץ 
 פטירה:  25 באפריל 1898 (בגיל 68) דיסלדורף, הרפובליקה הפדרלית של גרמניה 
 שם לידה:  Marc Louis Benjamin Vautier 
 מקום קבורה:  בית העלמין הצפוני של דיזלדורף 
 מקום לימודים:  האקדמיה לאמנות של דיסלדורף  Musée Rath 
 תחום יצירה:  ציור ז'אנר 
 הושפע על ידי:  Jules Hebert, Jean-Léonard Lugardon, רודולף יורדן, קרל פרדיננד זון, Jacques Alfred van Muyden 
 פרסים והוקרה:  מסדר פרנץ יוזף (1868)  מסדר העיט האדום (1869)  מסדר מיכאל הקדוש 
 בן או בת זוג:  Berta Vautier (1858–?) 
 צאצאים:  Otto Vautier, Clara von Wätjen, Paul Louis Vautier, Karl Vautier 
 
"ילדים וארוחת צהריים", 1857
מארק לואי בנז'מן ווֹטְיֶיה, (27 באפריל 1829 – 25 באפריל 1898) היה צייר שווייצרי שתיאר בציוריו את חיי הכפר. נמנה עם אמני אסכולת דיסלדורף.
ביוגרפיה

נולד בעיירה מורז' שבקנטון וו, בו דוברים צרפתית. ב-1845, בהיותו בן 16, עבר ללמוד בבית הספר לאמנויות בז'נבה. ב-1850 עבר לדיסלדורף ולמרות מנהגיו ה"צרפתיים" הצליח להתקבל חברתית בין האמנים המקומיים בשל אופיו החברותי. ב-1853 יצא למסע לימודי עם חברו לודוויג קנאוס ליער השחור, למרכז שווייץ, ולהרי קנטון ברן. חיי הכפריים הפכו לנושא הציור המועדף שלו, כמו של קנאוס. ב-1856 ביקר שוב בשווייץ ולאחר מכן בפריז, שם חש חסום יצירתית בשל התקף ראומטיזם שתקף אותו ובשל אכזבתו מהאווירה הפריזאית, ובחר להתיישב סופית בדיסלדורף.
ב-1858 נשא לאישה את ברתה לואיזה אוֹילֶר, בתו של עורך דין ופוליטיקאי ליברלי מפורסם בדיסלדורף. לזוג נולדו ארבעה ילדים, שניים מהם עתידים היו להיות לציירים - קארל ז'וזף בנז'מן (נולד ב-1860) ואוטו אדולף פאול (נולד ב-1863).
הציור "בכנסייה", שהחל לצייר בפריז והציג בתערוכה בינלאומית במינכן ב-1858, בישר את הצלחתו. ציוריו נמכרו במחירים גבוהים בגרמניה, אך לא היו מוכרים כמעט בפריז או בשווייץ. ב-1873 הוצג בתערוכה בינלאומית בווינה ציורו "קבורה בכפר", שהביא להכרה בו כאחד מראשוני האמנים הגרמנים המתמחים בתיאור חיי הכפר.
אשתו נפטרה ב-1886. האובדן השפיע הן על בריאותו והן על טיב יצירתו, שהידרדר בהמשך חייו. לאחר מותו נערכה לכבודו תערוכה רפרוספקטיבית על ידי האקדמיה של ברלין.
לה יורונה

שחקנית המגלמת את לה יורונה
בפולקלור המקסיקני, La Llorona (בעברית: האישה הבוכייה) היא רוח רפאים של אישה אשר הטביעה את ילדיה בנהר. לפי הפולקלור עד היום ניתן לשמוע אותה כשהיא בוכה, תוך שהיא מחפשת את ילדיה. לעיתים קרובות גורמת לה יורונה לאסונות כבדים לכל מי שמתקרב או שומע אותה. עד היום לא נמצאו מקורות מהימן אשר מאששים את סיפורה באופן מובהק ונכון.
האגדה

(האגדה אשר מוצגת להלן לקוחה מן הפולקלור המקסיקני ועלולה להשתנות בהתאם לדמוגרפיה).
תחילה, נודע על סמך האגדה, כי בכפר טיפוסי התגוררה אישה צעירה בשם מריה. היא באה ממשפחה ענייה, אבל הייתה ידועה בכפר שלה בעקבות יופייה יוצא הדופן. יום אחד, אציל עשיר מאוד נסע דרך הכפר שלה. הוא נעצר כשראה את מריה. מריה הייתה מוקסמת ממנו והוא הוקסם מיופייה, ולכן כשהציע לה להינשא לו, היא מיד הסכימה. משפחתה של מריה הייתה נרגשת מכך שהיא נישאה לבחור עשיר, אך עם זאת, אביו של האציל היה מאוכזב מאוד שבנו נישא לאישה ענייה. מריה ובעלה החדש בנו בית בכפר במטרה להתרחק מאביו. בסופו של דבר, היא ילדה שני בנים. בעלה תמיד היה נוסע, עד שהפסיק לבלות עם משפחתו. עם הזמן, כשחזר הביתה, התעלם בעלה של מריה ממנה והעניק את תשומת ליבו אך ורק כלפי שני בניו. יום אחד, הוא חזר לכפר עם אישה צעירה ויפה, והתעלם בשנית ממריה.
מריה, כועסת ופגועה, לקחה את ילדיה אל הנהר והטביעה אותם בזעם עיוור. לאחר שנרגעה, היא הבינה מה מחיר הנזק שעשתה בעת שאיבדה את עשתונותיה. היא תרה אחריהם יומם ולילה, אך ללא הצלחה. כעבור כמה ימים, היא נמצאה מתה על שפת הנהר. לאחר מכן, היא לא הורשתה להיכנס אל העולם הבא, עד שתמצא את נשמות ילדיה. בעקבות כך, הייתה תקועה לה יורונה בין ארץ החיים לבין המתים, עד שתמצא את נשמות ילדיה. שמה "La Llorona" ("האישה הבוכייה") ניתן לה בעקבות הבכי המר והרב שהיא בכתה על ילדיה. בנוסף לכך, נאמר כי כל אשר שומע אותה בוכה, צריך לרוץ בכיוון ההפוך ולברוח. כל אשר שומע את זעקותיה, יוכל להביא על עצמו מזל רע או במקרים קיצוניים גם מוות. הורים רבים באמריקה הלטינית משתמשים בסיפור הזה כדי להפחיד את ילדיהם מלהישאר בחוץ עד שעה מאוחרת.
עוד מספרים, כי לה יורונה חוטפת ילדים בלילות, במטרה לקחת אותם אל חיקה. היא מתחננת למחילה מהשמים תוך שהיא מטביעה למוות את כל הילדים אשר היא חוטפת. אנשים טוענים כי הם ראו אותה בלילה ובשעות הערב המאוחרות על שפות נהרות ואגמים, כשהיא לבושה בחלוק לבן או שחור עם רעלה. יש הסוברים כי מי ששומע את יללות לה יורונה, יחווה תקופה של מזל רע ואפילו ימות. בנוסף לכך, יש האומרים כי בעת שהיא בוכה היא גם צועקת "¡Ay, mi hijos!" (בעברית: "הוי, הילדים שלי"), תוך שהיא מנסה לחפש אותם. מספרים שקולה נשמע רחוק כשהיא קרובה וקרוב כשהיא רחוקה.
סיפורי עם אחרים

לה יורונה מזוהה לעיתים עם לה-מלינצ'ה, אשר הייתה אצילה מקסיקנית משבט באזור מפרץ מקסיקו. מלינצ'ה הייתה דמות מרכזית במהלך כיבוש האימפריה האצטקית על ידי האימפריה הספרדית. זמן קצר לאחר נחיתת הקונקיסטאדורים בראשות הרנאן קורטס בחופים של מה שלימים תהיה מקסיקו המודרנית, ניתנה לו מלינצ'ה כמתנה ביחד עם עוד 20 שפחות. בנוסף לכך, היא שימשה כמתורגמנית, יועצת ומתווכת בין מפקד הקונקיסטאדורים הספרדיים לתושבים והמנהיגים המקומיים. מאוחר יותר, הייתה גם בת זוגו של קורטס ואם בנו מרטין, שהיה אחד מראשוני המסטיסים, ילדים שנולדו להורים ממוצא מעורב אירופי ואינדיאני. הקשר בין השניים ותמיכתה של מלינצ'ה בקורטס היו מהגורמים המרכזיים להצלחת הספרדים בכיבושה של מקסיקו.
מחוץ לאמריקה, סיפורה של לה יורונה נושא דמיון לסיפור של האלה למחצה לאמיה. הרה אשתו של זאוס, גילתה על הרומן שלו עם לאמיה, ואיבדה את עשתונותיה. בעקבות כך, היא הרגה את כל הילדים שהיה לזאוס מלאמיה. מתוך קנאה על אובדן ילדיה, לאמיה גונבת ילדים של נשים אחרות.
בן רדפורד חקר את האגדה של לה יורונה, ופרסם את ממצאי החקירה ב-"Mysterious New Mexico". הוא מצא כי יש קשר בין אגדתה של לה יורונה לפולקלור גרמני משנת 1486.
בתרבות הפופולרית

במרוצת השנים, חקרו את אגדתה של לה יורונה אנשים רבים, תוך שנכתבו עליה ספרים רבים, הוסרטו עליה סרטי קולנוע רבים וכולי. בשנת 1961, יצא הסרט המקסיקני "קללתה של האישה הבוכייה". לה יורונה זכתה בתואר "המפלצת של השבוע" במסגרת תוכנית הטלוויזיה "גרים". בשנת 2005, עלתה תוכנית הטלוויזיה "על טבעי" בו הוזכרה לה יורונה. בשנת 1973, יצא הסרט המקסיקני "Leyendas macabras de la colonia".
בעשור השני של המאה ה-21, יצא הסרט "La Leyenda de la Llorona", המבוסס על לה יורונה. בשנת 2003, יצא הסרט "לתפוס את פאפי" בכיכובן של סופיה ורגרה, רוסלין סאנצ'ס וג'ייסי ולאסקאז. בסרט הוזכרה לה יורונה. בשנת 2006, יצא סרט האימה המקסיקני "31 קילומטר" המבוסס על סיפורה של לה יורונה. בין היתר, מוזכרת לה יורונה בכמה סרטים של סרטי יוניברסל. בשנת 2014, הוציא לאור ג'וש ווקר את הספר "Luke Coles and the Flower of Chiloe", בו יש אזכור מקראי של לה יורונה.
בשנת 2015, עלה לאקרנים סרט קצר המבוסס על לה יורונה. במשחק ליג אוף לג'נדס, מופיעה לה יורונה בשם "Ghost Bride". זאת בעקבות השקת המשחק באמריקה הלטינית. בשנת 2019, יצא סרט האימה "מקוללת", המתבסס על סיפורה. הסרט בוים על ידי מיכאל צאבס, הוסרט על ידי ג'יימס ואן, גארי דאוברמן ואמיל גלדסטון ובין שחקניו הראשיים של נמנים לינדה קרדליני, פטרישיה ולאסקז וריימונד קרוז. הסרט הוא הסרט השישי שיצא במסגרת היקום הקולנועי של לזמן את הרוע. לה יורונה הוזכרה גם בסדרה שעה מכושפת, ובסדרה ריברדייל.
ראו גם

La Llorona (שיר)
מקוללת
ראו גם > אנלוגי

באנשי
קלינה
סוקובוס
מדיאה
הערות שוליים

↑  www.literacynet.org (ארכיון)
↑  admin, Legend of La Llorona Mexico's Wandering Ghost | IMAGINE SPIRIT, Best Psychic-Mediumship Training | IMAGINE SPIRIT, ‏2015-07-04 (באנגלית)
↑  La Malinche - Spanish Conquest of Mexico - don Quijote, www.donquijote.org
↑  Kenneth L. Untiedt, Folklore: In All of Us, in All We Do, University of North Texas Press, 2006. (באנגלית)
↑  Kenneth L. Untiedt, Folklore: In All of Us, in All We Do, University of North Texas Press, 2006. (באנגלית)
↑  Kenneth L. Untiedt, Folklore: In All of Us, in All We Do, University of North Texas Press, 2006. (באנגלית)
↑  La Llorona, www.goodreads.com
↑  La maldición de la Llorona, נבדק ב-2019-04-06
↑  Grimm - NBC.com, נבדק ב-2019-04-06
↑  Supernatural Video - Game Night | Stream Free|url=http://www.cwtv.com/shows/supernatural/game-night/?play=301be1cc-ff33-4604-a739-2aabfdf76285%7Clanguage=en%7Caccessdate=2019-04-06
↑  Leyendas macabras de la colonia, נבדק ב-2019-04-06
↑  La Leyenda de la Llorona, נבדק ב-2019-04-06
1 2  Chasing Papi, נבדק ב-2019-04-06
↑  www.filmeweb.net (ארכיון)
↑  Los Angeles Times, La Llorona comes to "Halloween Horror Nights", latimes.com (באנגלית)
↑  Josh Walker, Luke Coles and the Flower of Chiloe, Titan InKorp Limited, 2015-01-29. (באנגלית)
↑  La Llorona, נבדק ב-2019-04-06
↑  TheGam3Report (2013-05-11), La Llorona Morgana Skin Spotlight - (League of Legends) - Gameplay "Model" - Ghost Bride - LOL, נבדק ב-2019-04-06
1 2  Justin Kroll, Justin Kroll, Linda Cardellini to Star in James Wan Horror-Thriller ‘The Children’ (EXCLUSIVE), Variety, ‏2017-10-09 (באנגלית)
↑  Justin Kroll, Justin Kroll, Linda Cardellini to Star in James Wan Horror-Thriller ‘The Children’ (EXCLUSIVE), Variety, ‏2017-10-09 (באנגלית)
| --- | --- |
בקרת זהויות :  NLI: 987007533594405171  GND: 141447656  VIAF: 121834642   WorldCat (עם VIAF): 121834642
לואיז אליזבת ד'אורליאן

לואיז אליזבת ד'אורליאן (בצרפתית: Louise Élisabeth d'Orléans; ‏11 בדצמבר 1709 – 16 ביוני 1742) הייתה בתו של פיליפ השני, דוכס אורליאן ואשתו של לואיס הראשון, מלך ספרד.
ביוגרפיה

לואיז אליזבת נולדה ב-11 בדצמבר 1709 בארמון ורסאי, לפיליפ השני, דוכס אורליאן ולפרנסואז מארי דה בורבון, בתם של לואי הארבעה עשר, מלך צרפת ומאדאם דה מונטספן. לואיז אליזבת הייתה בקשר טוב מאוד עם אחיה לואי, דוכס שארטר, אשר קיבל את התואר דוכס אורליאן לאחר מות אביהם בשנת 1723.
בשנת 1718 פרצה מלחמת הברית המרובעת, ובשנת 1720 הציע פליפה החמישי, מלך ספרד לשעות שלום, ולחתן את בתו מריאנה ויקטוריה מספרד עם לואי החמישה עשר, מלך צרפת, ואילו בנו לואיס, נסיך אסטוריאס יתחתן עם בתו של פיליפ השני, דוכס אורליאן - עוצר הממלכה. ואכן ההסכם נחתם, וב-20 בינואר 1722 התחתנה לואיז אליזבת עם לואיס, נסיך אסטוריאס.
ב-15 בינואר 1724 ויתר חותנה פליפה החמישי, מלך ספרד על הכתר, ובעלה הוכתר כלואיס הראשון, מלך ספרד. מצבה הנפשי של לואיז אליזבת לא היה יציב, והיא הייתה מסתובבת לעיתים קרובות ערומה ומוזנחת, ועם הזן מצבה הלך והחמיר. כתוצאה מכך, לאחר מות בעלה בפתאומיות ב-31 באוגוסט 1724, ביטל חותנה את הנישואים ושלח אותה בחזרה לצרפת, שם סירב לה דודנה לואי החמישה עשר להתגורר בארמון ורסאי.
לואיז אליזבת עברה להתגורר עם אמה בטירת ונסן ובארמון לוקסמבורג, ועד מהרה התגלע ויכוח בינה לבין אחותה שרלוט אגליי, דוכסית מודנה, בשל דרישתה לקבל מעמד יותר גבוה מאחותה, זאת בשל העובדה שהיא מלכה לשעבר. ב-16 ביוני 1742 מתה לואיז אליזבת בארמון לוקסמבורג, והיא בת 32 שנים בלבד.
מגנוסאורוס

| מגנוסאורוס |
| --- | --- |
איור של מגנוסאורוס  בהשוואה לאדם
תקופה
יורה תיכון 173–169 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
סוג:: מגנוסאורוס
מינים
 Magnosaurus nethercombensis  Magnosaurus lydekkeri  Magnosaurus woodwardi
שם מדעי
 Magnosaurus

מגנוסאורוס (שם מדעי: Magnosaurus; מילולית: "לטאה גדולה") הוא סוג דינוזאור תרופוד שהשתייך למשפחת המגלוזאוריים וחי במשך היורה של אנגליה לפני 173 עד 169 מיליון שנה מזמננו. דינוזאור זה ידוע רק משרידי מאובנים מקוטעים וחלקם משויכים למגלוזאורוס הקרוב. הסוג תואר בשנת 1932 בידי החוקר הגרמני פרידריך פון הינה, אשר גילה את ממצאיו ב-1923 בתצורות "Inferior Oolite" שליד שרבורן בדורסט, דרום אנגליה. בסוג זה נכללים בו 3 מינים.
הממצאים של המנגוסאורוס כללו שרידי לסת תחתונה, מספר שיניים חדות, חוליות זנב, שוקה ועצם ירך וכן חלקי אגן ירכיים, כל הממצאים היו שבורים וחלקיים אך העידו שהשתייכו לדינוזאור טורף בעל קרבה למגלוזאורוס שחי גם הוא באנגליה של היורה.
במשך שנות ה-90 התייחסו לממצאים כאל ממצאים שבורים של מגלוזאורוס אך מחקר מופולוגי ראה בו סוג נפרד, זאת לצד האאוסטרפטוספונדילוס שגם הוא סווג בעבר כמגלוזאורוס.
בשל הממצאים הקטועים קשה להעריך במדויק את גודל הדינוזאור אך הוא היה טורף דו-רגלי בעל זנב ארוך מייצב. החוקר גרגורי ס. פאול העריך על פי השוואה לתרופודים אחרים שהגיע לאורך של 4 מטרים ולמשקל של 170 קילוגרם. לעומתו החוקר בנסון העריך ב-2010 שהגיע למשקל חצי טון ובגובה של עד מטר בירך.
מארק יוז

| --- | --- |

 לידה:  1 בינואר 1956 לה מיראדה, ארצות הברית 
 פטירה:  21 במאי 2000 (בגיל 44) מליבו, ארצות הברית 
 מדינה:  ארצות הברית 
 מקום קבורה:  בית הקברות ווסטווד וילג' 
 בן או בת זוג:  דרסי להפייר (1999–2000) 
 www.herbalife.com
 
ערך זה עוסק באיש עסקים אמריקני. אם התכוונתם לכדורגלן, ראו .
מארק ריינולד יוז (באנגלית: Mark Reynolds Hughes‏; 1 בינואר 1956 - 21 במאי 2000) היה איש עסקים אמריקני, ייסד את חברת הרבלייף ועמד בראשה.
קריירה

בפברואר 1980, ייסד יוז את חברת הרבלייף הבינלאומית שמרכזה בלוס אנג'לס. מאז הפכה החברה להיות לאחת המפיצות הגדולות בעולם של תוספי תזונה באמצעות שיווק רב-שכבתי, עם מחזור מכירות של כ-3.8 מיליארד דולר ב-2014.
ב-1994 הקימו מארק וסוזן יוז את "קרן המשפחה של הרבלייף" (Herbalife Family Foundation), ארגון צדקה המוקדש לסיוע לילדים. קרן המשפחה של הרבלייף והארגון התאום שלו "קרן המשפחה של הרבלייף הבינלאומית" (International Herbalife Family Foundation), תרמו למעלה מחמישה מיליון דולר לילדים נפגעים ברחבי תבל.
יוז הצהיר לעיתים תכופות כי אמו הלכה לעולמה כתוצאה מלקיחת מינון יתר של גלולות להרזיה בהיותו בן 18, והוא טען שאירוע זה דחף אותו לייסד את הרבלייף.
מארק יוז נפטר בגיל 44.
חוקר מקרי המוות של מחוז לוס אנג'לס קבע כי הוא מת כתוצאה ממינון יתר של כמויות גדולות של אלכוהול ותרופות אנטי-דיכאוניות. הוא הלך לעולמו בהיותו נשוי לדארסי לאפייר, לה היה נשוי למשך זמן קצר מאוד.
לפני נישואיו ללאפייר, היה יוז נשוי לסוזן יוז במשך עשר שנים, ולהם בן משותף.
לאחר מותו של מארק יוז, עורך דינו קונראד קליין ניסה להשתלט על כל יוזמות העסקיות של יוז בכללן הרבלייף, קרן המשפחה של הרבלייף וקרן הנאמנות של מארק יוז. ב-2006 בית המשפט העליון של לוס אנג'לס קבע כי האפוטרופסות של קרן הנאמנות של מארק יוז עברה מידי ג'ק ריינולדס לידי קונראד קליין תמורת 40 מיליון דולר.
הערות שוליים

↑  Copage EV. Mark R. Hughes, 44; Founded Nutrition Supplement Concern New York Times, 23 May 2000. Section B, Page 11, Column 5.
↑  Heller M. Death and Denial at Herbalife; The Untold Story of Mark Hughes' public image, Secret Vice and Tragic Destiny "Los Angeles Times". 18 February 2001
↑  Judge Fires Custodian of Herbalife Heir's $40 Million.
| --- | --- |
בקרת זהויות :  NKC: xx0056324  VIAF: 5547163274276512440009   WorldCat (עם VIAF): 5547163274276512440009
כריסטיאן בורחה

כריסטיאן אלכסיס בורחה גונסאלס (בספרדית Cristian Alexis Borja Gonzales) הוא כדורגלן קולומביאני המשחק בעמדת המגן השמאלי בקבוצת ספורטינג בראגה מליגת העל הפורטוגלית.
קריירת מועדונים

החל את הקריירה שלו בפלייאוף בשנת 2015 של הליגה השנייה במדי קורטולואה. הוא הצליח להעפיל עימה לליגה הבכירה ובשנת הבכורה שלו היה מהשחקנים הבולטים בקבוצה, מה שגרם להתעניינות של מספר קבוצות בכירות. הושאל ב-2016 לאינדפנדיינטה סנטה פה והיה חלק מהקבוצה שגם התמודדה בגביע הליברטאדורס. את הקפיצה אל מחוץ למדינה ערך בינואר 2018, כאשר טולוקה רכשה אותו. את הבכורה ערב בגביע המקסיקני ב-24 בינואר, כשקבוצתו הפסידה 1–2 לסנטוס לגונה. את שערו בראשון כבש ב-6 במאי מול מורליה בתיקו 2-2 שהעלה את קבוצתו לחצי הגמר של הפלייאוף.
קריירת מועדונים > המעבר לאירופה > ספורטינג ליסבון

ב-24 בינואר 2019, הודיעה ספורטינג ליסבון על רכישת 80% מכרטיסו של בורחה תמורת 3.1 מיליון יורו. את הבכורה ערך ב-6 בפברואר בהפסד 1–2 ליריבה העירונית בנפיקה ליסבון במסגרת הגביע. בסך הכול שיחק בורחה 14 משחקים בחצי העונה הראשונה שלו, 11 מתוכם בליגה והפגין יכולת לא רעה לעונת בכורה.
קריירת מועדונים > המעבר לאירופה > ספורטינג בראגה והשאלה לאלניהספור

ב-1 בפברואר 2021 חתם בורחה בספורטינג בראגה. במשך כחצי שנה שיחק בורחה במדי הקבוצה, עד שעבר בהשאלה לקבוצת אלניהספור מליגת העל הטורקית. בטורקיה שיחק הקולומביאני ב-33 משחקים ופתח ב-29 בהרכב, כבש ובישל שער וסיים את דרכו במדינה לאחר עונה ממוצעת ביותר. ב-1 ביולי 2022 חזר בורחה לספורטינג בראגה, וב-18 בינואר 2024 כבש את שער הבכורה שלו במועדון בניצחון 1–2 על פמליקאו במסגרת המחזור ה-18 בליגה.
ב-20 ביוני 2024 הודיעה ספורטינג בראגה על שחרורו.
נבחרת לאומית

בורחה זומן לנבחרת קולומביה עד גיל 23 שהתכוננה לאולימפיאדת ריו ושיחק בשני משחקי הפלייאוף מול הנבחרת המקבילה של ארצות הברית. קולומביה העפילה ובורחה שותף באולימפיאדה בשני משחקים נוספים מתוך הארבעה שקיימה קולומביה, שהגיעה עד לרבע הגמר. ב-28 באוגוסט 2018 קיבל זימון בכורה לנבחרת הבוגרת על ידי המאמן הזמני, ארתורו רייס, לקראת צמד משחקי הידידות מול ונצואלה וארגנטינה. ב-7 בספטמבר ערך את הבכורה מול ונצואלה כשפתח בהרכב והיה מהבולטים בניצחון 1–2. נכלל על ידי המאמן קרלוס קיירוש לסגל הסופי שנסע לקופה אמריקה 2019.
תארים והישגים

אליפות קולומביה: 2016 (קלאוסורה)
הסופר קאפ הקולומביאני: 2017
גביע סורוגה בנק: 2016
אליפות פורטוגל: 2020/2021
הגביע הפורטוגלי: 2018/2019
גביע הליגה הפורטוגלית: 2020/2021
הגביע הפורטוגלי: 2020/2021
הערות שוליים

↑  13.1.18, Marca.com Cristian Borja, el nuevo refuerzo de Toluca
↑  Cristián Borja, Sporting Clube de Braga (ב־European Portuguese)
↑  31.5.19 AS.com Lista Selección Colombia: Los 23 convocados a Copa América
| נבחרת קולומביה – אולימפיאדת ריו דה ז'ניירו (2016) |
| --- | --- | --- |
|  1 בונייה •  2 טסיו •  3 ד. בלנטה •  4 מצ'אדו •  5 אגילאר •  6 לרמה •  7 רנטריה •  8 פאבון •  9 מ. בורחה •  10 גוטיירס •   11 פרסיאדו •  12 רואה • 13 פלאסיוס •  14 פרס • 15 בריוס • 16 ק. בלנטה • 17 כ. בורחה • 18 הורטאדו • 19 קינטרו • מאמן: רסטרפו |  1 בונייה •  2 טסיו •  3 ד. בלנטה •  4 מצ'אדו •  5 אגילאר •  6 לרמה •  7 רנטריה •  8 פאבון •  9 מ. בורחה •  10 גוטיירס •   11 פרסיאדו •  12 רואה • 13 פלאסיוס •  14 פרס • 15 בריוס • 16 ק. בלנטה • 17 כ. בורחה • 18 הורטאדו • 19 קינטרו • מאמן: רסטרפו | קולומביה |
| נבחרת קולומביה – קופה אמריקה 2019 |
| --- | --- | --- |
|  1 אוספינה •  2 כ. ספאטה •  3 מדינה •  4 אריאס •  5 בריוס •  6 טסיו •  7 ד. ספאטה •  8 קרדונה •  9 פלקאו •  10 חאמס •   11 קוואדראדו •  12 ורגאס • 13 מינה •  14 דיאס • 15 אוריבה • 16 לרמה • 17 בורחה • 18 קואיאר • 19 מוריאל • 20 מרטינס • 21 לוקומי • 22 מונטרו • 23 סאנצ'ס • מאמן: קיירוש |  1 אוספינה •  2 כ. ספאטה •  3 מדינה •  4 אריאס •  5 בריוס •  6 טסיו •  7 ד. ספאטה •  8 קרדונה •  9 פלקאו •  10 חאמס •   11 קוואדראדו •  12 ורגאס • 13 מינה •  14 דיאס • 15 אוריבה • 16 לרמה • 17 בורחה • 18 קואיאר • 19 מוריאל • 20 מרטינס • 21 לוקומי • 22 מונטרו • 23 סאנצ'ס • מאמן: קיירוש | קולומביה |
לילי דונלדסון

| --- | --- |

 לידה:  27 בינואר 1987 (בת 37) האמרסמית', לונדון, אנגליה
 שם לידה:  לילי מוניקה דונלדסון
 מדינה:  אנגליה
 השכלה:  בית הספר לבנות קמדן
 תקופת הפעילות:  מ-2003
 מקצוע:  דוגמנית
לילי מוניקה דונלדסון (באנגלית: Lily Monica Donaldson; נולדה ב-27 בינואר 1987) היא דוגמנית אנגלייה. דונלדסון השתתפה דגמנה מספר פעמים בתצוגת האופנה של ויקטוריה'ס סיקרט ונחשבת לדוגמנית מהמובילות בתחום. במהלך הקריירה שלה, שיתפה פעולה בקמפיינים שנעשו עם חברות כמו רוברטו קוואלי, דולצ'ה וגבאנה וכריסטיאן דיור.
בשנת 2009, ווג פריז (אנ') הכריזו עליה כאחת מ-30 הדוגמניות המובילות בשנות האלפיים.
קריירת דוגמנות

דונלדסון נולדה ב-27 בינואר 1987, בלונדון והתחנכה בבית הספר לבנות קמדן. היא גרה בקנטיש טאון עם הוריה. יש לה אחות צעירה בשם אוריליה. היא התגלתה על ידי סוכנות הדוגמניות Select Model Management בשנת 2003 בגיל 16 כשיצאה לקניות בקמדן, והמשיכה לדגמן בסתיו/חורף 2004 עבור חנויות מעצבים כמו שאנל, לואי ויטון, מוסקינו, מיסוני וג'יל סנדר. דונלדסון השתתפה בקמפיינים גדולים עבור בתי אופנה גדולים כמו ברברי, גוצ'י, ורסצ'ה, וגאפ. בגיליון מאי 2007 של ווג היא הופיעה על השער, עם הדוגמניות דאוצן קרוס, קרוליין טרנטיני, רקל זימרמן, אלכסנדרה פיבוברובה, אגינס דיין, קוקו רושה, הילרי רודה, שאנל אימאן וג'סיקה סטאם בתור "World's Next Top Models".
מאוחר יותר, בגיליון ספטמבר 2007 של ווג בריטניה, היא זכתה בתואר "Head Girl", דוגמנית ש"צריך להיזהר ממנה בעונה הקרובה". דונלדסון הופיעה ב-28 שערים בינלאומיים של ווג וביניהם במהדורות של: בריטניה, ארצות הברית, איטליה, הרפובליקה העממית של סין, אוסטרליה, יפן, טורקיה, טאיוואן, קוריאה, פורטוגל, ספרד ורוסיה. בשנת 2010, השתתפה לראשונה בתצוגת האופנה של ויקטוריה'ס סיקרט, והשתתפה בתצוגות של 2011, 2012, 2013, 2014, 2015 ו-2016. בשנת 2009, ווג פריז הכריזו עליה כאחת מ-30 הדוגמניות המובילות בשנות האלפיים. דונלדסון הוא הפנים של הקמפיין החדש של מונסון אקססורייז לאביב קיץ 2011.
במהלך טקס הסיום של אולימפיאדת 2012, דונלדסון הייתה אחת מהדוגמניות הבריטיות שלבשו בגדים מחויטים שיצרו מעצבים בריטים במיוחד לאירוע. הדוגמניות האחרות היו נעמי קמפבל, קייט מוס, דייוויד גנדי, קארן אלסון, ג'ורדן דאן, ג'ורג'יה מיי ג'אגר וסטלה טננט. היא לבשה שמלה זהובה שעוצבה על ידי ויויאן וסטווד.
חיים אישיים

היא חברה קרובה של הדוגמניות ג'מה וורד ואירינה לזריאנו, כשעם האחרונה מביניהן הצטלמה לקמפיין של מולברי.
לאחר חמש שנים שהתגוררה בניו יורק, דונלדסון חזרה ללונדון בסוף שנת 2010.
מיק פליטווד מפליטווד מק הוא דודה של דונלדסון.
הערות שוליים

1 2 3 4 5  Lily Donaldson, NYMag.com (באנגלית)
1 2  Les 30 Mannequins des Années 2000
↑  Hermione Eyre, How the world fell in love with Camden girl Lily Donaldson, www.standard.co.uk, ‏2012-04-10 (באנגלית)
↑  Mihal Freinquel, Watch: Lily Donaldson and her Sister Aurelia for Somerset by Alice Temperley Collection, ELLE, ‏2012-08-24 (באנגלית אמריקאית)
↑  Anna Sui Forbidden Affair Fragrance F/W 10 (Anna Sui), MODELS.com
↑  http://www.sassybella.com/2007/04/vogues-worlds-next-top-models-cover/ (באנגלית אמריקאית)
↑  Vogue Feature_Hit Girls_Jonathan Van Meter_Steven Meisel, web.archive.org, ‏2008-12-22
↑  Pin on fashion, Pinterest (באנגלית)
↑  Condé Nast, London 2012 Closing Ceremony, British Vogue (באנגלית בריטית)
↑  Condé Nast, Midas Touch, British Vogue (באנגלית בריטית)
↑  Irina Lazareanu, NYMag.com (באנגלית)
↑  How the world fell in love with Camden girl Lily Donaldson | Fashion, web.archive.org, ‏2011-02-21
↑  Elle Uk, Lily Donaldson Is Killing It Softly, ELLE, ‏2015-08-17 (באנגלית בריטית)
ליאון ראף

| --- | --- |
אין תמונה חופשית
 לידה:  14 באפריל 1996 (בן 28) פנסקולה, פלורידה, ארצות הברית
 שם במה:  ליאון ראף
 משקל:  71 ק"ג
 גובה:  1.70 מטר
 מקום מגורים:  אורלנדו, פלורידה, ארצות הברית
 לאום:  אמריקאי
 קריירה מקצוענית:  16 ביוני 2017 – הווה (7 שנים)
 מאמנים:  AR פוקס
 
דרטניון ראפין (באנגלית: Dartanyon Ruffin; נולד ב-14 באפריל 1996) הוא מתאבק אמריקאי. הוא מוכר בעיקר בשל תקופתו בארגון ההיאבקות WWE, בתוכנית NXT, שבו הופיע תחת שם הבמה ליאון ראף. ראף הוא פעם אחת אלוף צפון אמריקה של NXT.
קריירת היאבקות מקצועית > Evolve‏ (2018–2020)

ראף ערך את הופעת הבכורה שלו בארגון ההיאבקות Evolve במסגרת האירוע ה-106, שבו הצטוות לשורות טומי מזראטי בהפסדם לאדריאן אלאניס וליאם גריי. באירוע Evolve 131, שנערך ב-13 ביולי 2019, ראף ו-AR פוקס ניצחו את The UnWanted (אדי קינגסטון וג'ו גייסי) וזכו באליפות הזוגות של Evolve. באירוע Evolve 142, שנערך ב-7 בדצמבר של אותה השנה, השניים הפסידו את חגורות האליפות לצמד The Besties in the World (דייבי וגה ומאט פיטצ'ט); תקופת כהונתם כאלופים נמשכה כ-147 ימים.
קריירת היאבקות מקצועית > NXT‏ (2018–2021)

אף על פי שלא היה תחת חוזה, ראף ערך את הופעת הבכורה שלו ב-WWE ב-4 בדצמבר 2019 בפרק של התוכנית NXT, כשהצטוות לאדריאן אלאניס בהפסדם ל-The Forgotten Sons (סטיב קאטלר ווסלי בלייק). במהלך תחילת שנת 2020, ראף התאבק כמתאבק מקומי אשר נועד לקדם מתאבקים אחרים בתוכניות השונות: Raw,‏ סמאקדאון, NXT,‏ 205 לייב ו-Main Event. מאוחר יותר באותה השנה, ראף חתם על חוזה רשמי ב-WWE ונשלח ל-WWE Performance Center.
ב-11 בנובמבר בפרק של התוכנית NXT, ראף ניצח את ג'וני גרגאנו וזכה באליפות צפון אמריקה של NXT לאחר שהוא נבחר על ידי גרגאנו במסגרת גלגל המזל. שבוע לאחר מכן בתוכנית, ראף הגן בהצלחה על תוארו נגד גרגאנו כתוצאה מפסילה לאחר שדמיאן פריסט, יריבו של גרגאנו, הכה באופן מכוון את ראף. באירוע NXT TakeOver: WarGames, שנערך ב-6 בדצמבר, ראף הפסיד את התואר בחזרה לגרגאנו בקרב משולש אשר כלל בנוסף את פריסט, הפסד זה קטע תקופת כהונה של 25 ימים מצידו של ראף. ב-16 בדצמבר, ראף וקושידה הפסידו בקרב זוגות לג'וני גרגאנו ואוסטין ת'יאורי. ב-23 בדצמבר, ראף גבר על טימותי טאצ'ר. שבוע לאחר מכן, ראף כשל בניסיונו להשיב אליו את אליפות צפון אמריקה של NXT, כשהפסיד לאלוף, ג'וני גרגאנו. ב-20 בינואר 2021, ראף וקושידה ניצחו את גרגאנו ות'יאורי בסיבוב הראשון של טורניר הזוגות לזכר דאסטי רודס. לעומת זאת, הם הודחו מהתחרות שבוע לאחר מכן על ידי Grizzled Young Veterans (זאק גיבסון וג'יימס דרייק) במסגרת שלב רבע הגמר. ב-3 בפברואר, ראף נכשל בהשגת ניצחון על פני אוסטין ת'יאורי. שבועיים לאחר מכן, ראף גבר על אייזיאה "סוורב" סקוט. לעומת זאת, ב-13 באפריל, ראף נחל הפסד לאותו סקוט. ב-4 במאי, ראף הפסיד לסקוט במסגרת קרב ספירות בכל מקום. שבוע לאחר מכן, ראף נחל הפסד לפיט דאן כתוצאה מפסיקת שופט.
חיים אישיים

ראפין נמצא במערכת יחסים עם שופטת ה-WWE, איה סמית'. השניים התארסו ב-30 בנובמבר 2020.
אליפויות והישגים

הישגים בארגון ההיאבקות Evolve
אליפות הזוגות של Evolve (פעם אחת)  - עם AR פוקס
הישגים במגזין ההיאבקות Pro Wrestling Illustrated - PWI
PWI דירג אותו במקום ה-272 מתוך 500 המתאבקים הטובים ביותר לשנת 2020
הישגים בארגון ההיאבקות World Wrestling Entertainment - WWE
אליפות צפון אמריקה של NXT (פעם אחת)
הערות שוליים

↑  ליאון ראף חותם ב-WWE
↑  אלוף צפון אמריקה של NXT, ליאון ראף, התארס לשופטת NXT, איה סמית'
↑  "אהבת חיי, אני לא יכול לחכות" בטוויטר